**NADLIMITNÁ ZÁKAZKA**

**VEREJNÁ SÚŤAŽ**

v zmysle § 66 zákona č. 343/2015 Z. z. o verejnom obstarávaní v platnom znení
(ďalej len „zákon o verejnom obstarávaní“)

**SÚŤAŽNÉ PODKLADY**

**„Digitálna infraštruktúra škôl - vytvorenie riešenia na školách**

 **a prevádzka komplexných telekomunikačných služieb LAN/WLAN/WAN Žilinský kraj“**

**A.2 Podmienky účasti**

Bratislava, december 2024

# A.2 Podmienky účasti

### Všeobecné usmernenia

* 1. Záujemcom je hospodársky subjekt, ktorý má záujem o účasť vo verejnom obstarávaní.
	2. Uchádzačom je hospodársky subjekt, ktorý predložil ponuku.
	3. Hospodárskym subjektom môže byť fyzická osoba, právnická osoba alebo skupina takýchto osôb, ktorá predkladá ponuku.
	4. Verejný obstarávateľ vylúči uchádzača, ktorý je súčasne členom skupiny dodávateľov.
	5. Obstarávateľská organizácia do predloženia ponuky nevyžaduje od skupiny dodávateľov utvorenej na poskytnutie predmetu zákazky vytvorenie právnych vzťahov.
	6. Skupina dodávateľov preukazuje splnenie podmienok účasti vo verejnom obstarávaní týkajúcich sa:
		1. osobného postavenia (§ 32 zákona o verejnom obstarávaní – ďalej aj ako ZVO) za každého člena skupiny osobitne a splnenie podmienok účasti vo verejnom obstarávaní týkajúce sa finančného a
		2. ekonomického postavenia (§ 33 ZVO) a technickej spôsobilosti alebo odbornej spôsobilosti (§ 34 ZVO) preukazuje spoločne za všetkých členov skupiny.

1.6.3 Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.

### Podmienky účasti vo verejnom obstarávaní podľa §32 Zákona o verejnom obstarávaní týkajúce sa osobného postavenia

2.1 Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO.

2.2 Verejný obstarávateľ požaduje pre splnenie podmienky účasti podľa § 32 ods. 1 písm. e) ZVO **zápis podniku poskytujúceho elektronické komunikačné siete alebo elektronické komunikačné služby do evidencie Úradu pre reguláciu elektronických komunikácií a poštových služieb vedenej podľa § 10 ods. 3 zákona č. 452/2021 Z. z. o elektronických komunikáciách v znení neskorších predpisov.**

Verejný obstarávateľ overí splnenie podmienky prostredníctvom údajov zverejnených na webovom sídle Úrad pre reguláciu elektronických komunikácií a poštových služieb

<https://www.teleoff.gov.sk/urad/odbory-oddelenia/odbor-regulacie-elektronickych-komunikacii/zoznam-podnikov/>

2.3 Záujemca preukazuje podmienky účasti uvedené v § 32 ods. 1 ZVO podľa § 32 ods. 2, resp. podľa ods. 4 alebo ods. 5 zákona o verejnom obstarávaní.

2.4 Podmienky účasti podľa odseku 1 písm. a) ZVO musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. **V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety**. ((uvedený v časti C.1 Prílohy týchto súťažných podkladov)

**Doklady, ktoré sa nepredkladajú**:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

* výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,
* potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,
* potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,
* potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) zákona.
* výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

Upozornenie:

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: **krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu**.
* **Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona – prostredníctvom zápisu do zoznamu hospodárskych subjektov**.
* Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.
* Podmienky účasti podľa § 32 ods. 1 písm. a) zákona, **musí spĺňať aj iná osoba** ako osoba podľa odseku 1 písm. a) zákona, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Takáto osoba je definovaná v § 32 ods. 8 zákona. Splnenie podmienky účasti podľa prvej vety preukazuje uchádzač predložením **čestného vyhlásenia** podľa vzoru uvedeného v časti C.1 Prílohy týchto súťažných podkladov alebo vyhlásenia urobeného pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia.
* V čestnom vyhlásení alebo vyhlásení uchádzač uvedie zoznam osôb v zmysle vyššie uvedeného.

Predmetné čestné vyhlásenie uchádzač vyplní podľa vzoru uvedeného v časti C.1 Prílohy týchto súťažných podkladov

2.5 Doklady a dokumenty, prostredníctvom ktorých uchádzač preukazuje splnenie podmienok účasti týkajúce sa osobného postavenia podľa § 32 zákona sú uvedené v oznámení o vyhlásení verejného obstarávania.

### Podmienky účasti vo verejnom obstarávaní týkajúce sa finančného a ekonomického postavenia podľa §33 Zákona o verejnom obstarávaní

Nevyžaduje sa.

### Podmienky účasti vo verejnom obstarávaní týkajúce sa technickej alebo odbornej spôsobilosti podľa §34 Zákona o verejnom obstarávaní

4.1 § 34 ods.1 písm. a) zákona: uchádzač preukazuje svoju technickú alebo odbornú spôsobilosť zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov, kontaktné údaje na potvrdenie referencie, doklady preukazujúce poskytnuté služby podľa podmienok účasti uvedených v bodoch 4.1.1 a 4.1.2 tejto časti súťažných podkladov (zmluvy, faktúry, dodacie listy); dokladom je referencia podľa § 12 ZVO, ak odberateľom bol verejný obstarávateľ alebo obstarávateľ podľa zákona.

4.1.1 Minimálna požadovaná úroveň štandardov a doklady a dokumenty, ktorými uchádzač preukazuje splnenie podmienok účasti týkajúce sa technickej alebo odbornej spôsobilosti podľa § 34 ods. 1 písm. a) zákona:

1. Zoznam Prípojných bodov, na ktorých sú služby podľa 4.1.1. ii) poskytované za predchádzajúce tri roky od vyhlásenia verejného obstarávania. Za Prípojný bod sa považuje WiFi Access point pre bezdrôtové alebo RJ45 zásuvky pre drôtové pripojenie zariadení do LAN sietí.

Minimálny počet prípojných bodov zapojených do infraštruktúry uchádzača a na ktorých boli poskytované služby v rozsahu minimálne podľa bodu 4.1.1. ii) je v kumulatívnom počte 4000 prípojných bodov.

1. Uchádzač predloží zoznam poskytnutých služieb za predchádzajúce tri roky od vyhlásenia verejného obstarávania, ktorý bude preukazovať poskytnutie minimálne týchto služieb na prípojných bodoch uvedených v bode 4.1.1. i) v nasledovnom minimálnom rozsahu:

Zoznamom poskytnutých služieb uchádzač preukáže poskytnutie služieb rovnakého alebo obdobného charakteru ako je predmet zákazky (obdobným predmetom zákazky sa rozumie zákazka na poskytovanie služieb v oblasti zriadenia LAN/WLAN/WAN infraštruktúry do infraštruktúry uchádzača a poskytovaním minimálne nasledovných služieb:

* služby zabezpečovania prevádzky LAN/WLAN/WAN s poskytovaním SLA na úrovni 8 hodín na odstránenie poruchy od nahlásenia (Time to repair) a súčasne,
* služby manažmentu a monitoringu riešenia LAN/WLAN/WAN a súčasne,
* poskytovanie služieb Service Desk - Helpdesk, Ticketing a súčasne,
* služby centralizovaného riešenia správy a dohľadu).

Uchádzač môže preukázať poskytovanie služieb uvedených v bode 4.1.1 ii) zmluvou, faktúrou, dodacím listom alebo kombináciou viacerých zmlúv, faktúr, dodacích listov, pri čom minimálne jedna (zmluva, faktúra, dodací list) preukazuje poskytnutie služieb rozsahu aspoň 1000 prípojných bodov.

4.1.2 zoznam obsahujúci zabezpečovanie služieb za predchádzajúce tri roky od vyhlásenia verejného obstarávania, minimálne v rozsahu podľa bodu 4.1.1. ii) spojených so zabezpečením WAN konektivity v kapacitách v rozsahu minimálne od 100 Mbit/s a to v minimálne 50 rôznych samostatných lokalitách (rôznych adresách).

Lokalitou (adresou) sa pre účely tohto verejného obstarávania rozumie súbor údajov, do ktorého patria minimálne:

* názov ulice a
* orientačné číslo alebo súpisné číslo domu a
* názov obce alebo názov časti obce a
* poštové smerovacie číslo a
* názov štátu.

Zoznam služieb uvedených v bode 4.1.2 nemusí byť preukázaný na prípojných bodoch uvedených v bode 4.1.1. i)

Uchádzač môže preukázať poskytovanie služieb uvedených v bode 4.1.2 zmluvou, faktúrou, dodacím listom alebo kombináciou viacerých zmlúv, faktúr, dodacích listov, pri čom minimálne jedna (zmluva, faktúra, dodací list) preukazuje poskytnutie služieb rozsahu aspoň 20 prípojných bodov.

Uchádzač v zoznamoch poskytnutých služieb (podľa vzorov uvedených v časti C.1 Prílohy týchto súťažných podkladov) uvedie názov odberateľa, názov zákazky, stručný opis plnenia zákazky a lehotu plnenia relevantných pre vyhodnotenie za požadované obdobie podľa zadanej podmienky. Zoznamy sa predkladajú ako sken listinného štatutárnym zástupcom uchádzača podpísaného dokumentu.

Verejný obstarávateľ uzná zo zoznamu poskytnutých služieb len tie časti služieb, týkajúce sa predmetu zákazky, ktoré boli poskytnuté v rozhodnom období.

Za vyhlásenie verejného obstarávania sa považuje zverejnenie Oznámenia o vyhlásení verejného obstarávania v Úradnom vestníku Európskej únie.

V prípade, ak uchádzač predloží v zoznamoch poskytnutých služieb aj služby, ktorých poskytovanie presahuje stanovené obdobie, uchádzač v zoznamoch poskytnutých služieb uvedie osobitne služby, ktoré boli poskytnuté v požadovanom období.

V prípade, ak služby, ktorými uchádzač preukazuje splnenie tejto podmienky účasti boli poskytované členom skupiny dodávateľov, resp. členom združenia alebo subdodávateľom, uchádzač uvedie rozsah referencie/zákazky/projektu/plnenia realizovaný samotným členom skupiny dodávateľov, resp. členom združenia alebo subdodávateľom

4.2 **§ 34 ods. 1 písm. g) zákona:**

Uchádzač preukazuje svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Za zákazku rovnakého alebo podobného charakteru sa považuje zákazka na poskytovanie služieb v oblasti dodávky LAN/WLAN infraštruktúry a poskytovania IKT služieb.

4.2.1 Minimálna požadovaná úroveň štandardov a doklady a dokumenty, ktorými uchádzač preukazuje splnenie podmienok účasti týkajúce sa technickej alebo odbornej spôsobilosti podľa § 34 ods. 1 písm. g) zákona:

Verejný obstarávateľ požaduje, aby uchádzač preukázal, že na plnení zmluvy sa budú podieľať riadiaci zamestnanci a osoby zodpovedné za poskytnutie služby (ďalej tiež „experti") na minimálne nižšie uvedených riadiacich pozíciách, pričom títo experti musia spĺňať nižšie uvedené minimálne odborné a kvalifikačné podmienky:

**Expert č.1** na pozícii **Projektový manažér** (minimálne 1 osoba)

1. minimálne 3-ročná odborná prax v oblasti riadenia projektov , ktoré sú svojou zložitosťou obdobné ako je predmet zákazky, obdobným predmetom zákazky sa rozumie zákazka na poskytovanie služieb v oblasti zriadenia LAN/WLAN/WAN infraštruktúry do infraštruktúry uchádzača a poskytovaním minimálne nasledovných služieb:
	* služby zabezpečovania prevádzky LAN/WLAN/WAN s poskytovaním SLA na úrovni 8 hodín na odstránenie poruchy od nahlásenia (Time to repair) a súčasne,
	* služby manažmentu a monitoringu riešenia LAN/WLAN/WAN a súčasne,
		+ - poskytovanie služieb Service Desk - Helpdesk, Ticketing a súčasne,
			- služby centralizovaného riešenia správy a dohľadu).
2. minimálne 1 praktiká skúsenosť s riadením projektov v oblasti zriadenia LAN/WLAN/WAN infraštruktúry a poskytovania obdobných služieb ako je predmet zákazky, pričom počet prípojných bodov aspoň jedného z týchto projektov musí byť 1000 prípojných bodoch a projektový manažér pri tomto projekte riadil tím, ktorý sa skladal z minimálne 8 rôznych expertov. Obdobným predmetom zákazky sa rozumie zákazka na poskytovanie služieb v oblasti zriadenia LAN/WLAN/WAN infraštruktúry do infraštruktúry uchádzača a poskytovaním minimálne nasledovných služieb:
	* služby zabezpečovania prevádzky LAN/WLAN/WAN s poskytovaním SLA na úrovni 8 hodín na odstránenie poruchy od nahlásenia (Time to repair) a súčasne,
	* služby manažmentu a monitoringu riešenia LAN/WLAN/WAN a súčasne,
	* poskytovanie služieb Service Desk - Helpdesk, Ticketing a súčasne,
	* služby centralizovaného riešenia správy a dohľadu).
3. platný certifikát z odbornosti riadenia projektov a to minimálne na úrovni PRINCE2 Practitioner alebo ekvivalent.

**Expert č.2** na pozícii **Špecialista - sieťový inžinier** (minimálne 1 osoba)

1. minimálne 3-ročná odborná prax s vypracovaním detailného návrhu riešenia architektúry, sieťovej infraštruktúry a jej konfigurácie v oblasti LAN/WLAN infraštruktúry
2. minimálne 1 praktická skúsenosť s navrhovaním/dizajnom alebo riadením sieťových projektov LAN/WLAN. Túto požiadavku uchádzač u kľúčového experta preukáže Zoznamom praktických skúseností experta, s uvedením predmetu plnenia, odberateľa.
3. z dôvodu preukázania potrebnej odbornosti v danej problematike verejný obstarávateľ požaduje, aby expert č. 2 disponoval požadovanou odbornosťou, ktorú preukáže okrem odbornej praxe, praktickej skúsenosti aj platným certifikátom. Táto osoba sa bude podieľať na riešení rôznych aspektov problematiky sietí, vrátane smerovania (routing), prepínania (switching), bezpečnosti a ďalších pokročilých úloh vo vzťahu k zabezpečeniu poskytovania služieb sieťovej infraštruktúry, ktorá je predmetom tejto zákazky a návrhu najvhodnejšieho riešenia použitej technológie z dôrazom na QoS (Quality of Service) a plnú funkčnosť, stabilitu a kvalitu riešenia.

Uchádzač musí predložiť dôkaz o úspešnom vykonaní záverečnej skúšky/testu u certifikačnej alebo akreditačnej autority výrobcu alebo výrobcom navrhovanej technológie:

* Platný certifikát, alebo certifikáty, ktoré preukazujú kompetenciu v problematike pokročilej správy a implementácie počítačových sietí, riešení problémov správy a implementácie sietí, buď už vo fyzickom alebo cloudovom prostredí,

Verejný obstarávateľ bude akceptovať certifikáty, preukazujúce kompetenciu v uvedenej oblasti ako sú napríklad:

* Cisco Certified Network Professional (CCNP) certifikácia spoločností Cisco, ktorá overuje pokročilé zručnosti a znalosti v oblasti počítačových sietí, alebo
* Juniper Networks Certified Internet Professional (JNCIP) – certifikácia od spoločnosti Juniper Networks, ktorá se zameriava na pokročilú správu smerovania, prepínania a sieťovú architektúru v prostredí Juniper, alebo
* Arista Certified Engineering Professional (ACE-P) – certifikácia od Arista Networks, ktorá je zameraná na pokročilú správu a konfiguráciu sietí siete Arista, alebo
* Microsoft Certified: Azure Network Engineer Associate – certifikát zameraný na pokročilé zručnosti v oblasti sieťového inžinierstva v cloudovom a hybridnom prostredí, alebo
* prípadne iný certifikát vydaný nezávislou certifikačnou autoritou zameraný na preukázanie kompetencií v problematike pokročilej správy a implementácie počítačových sietí, riešení problémov správy a implementácie sietí, buď už vo fyzickom alebo cloudovom prostredí.

**Expert č.3 na pozícii Špecialista – systémový integračný inžinier** (minimálne 1 osoba)

1. minimálne 3-ročná odborná prax v oblasti návrhov riešení a integrácie OSS (Operations Support Systems) alebo BSS (Business Support Systems),
2. minimálne 1 praktická skúsenosť s vypracovaním návrhu riešenia a integrácie OSS alebo BSS systémov v rozličných projektoch v oblasti IKT služieb.

**Expert č.4 na pozícii Špecialista podpory prevádzky IKT služieb** (minimálne 1 osoba)

1. minimálne 3-ročná odborná prax v oblasti podpory prevádzky IKT služieb,
2. minimálne 1 praktická skúsenosť v projektoch so zabezpečovaním prevádzkovej podpory v oblasti služieb obdobného charakteru, minimálne na úrovni L3 podpory, , obdobným predmetom zákazky sa rozumie zákazka na poskytovanie služieb v oblasti zriadenia LAN/WLAN/WAN infraštruktúry do infraštruktúry uchádzača a poskytovaním minimálne nasledovných služieb:
	* + - služby zabezpečovania prevádzky LAN/WLAN/WAN s poskytovaním SLA na úrovni 8 hodín na odstránenie poruchy od nahlásenia (Time to repair) a súčasne,
			- služby manažmentu a monitoringu riešenia LAN/WLAN/WAN a súčasne,
			- poskytovanie služieb Service Desk - Helpdesk, Ticketing a súčasne,
	* služby centralizovaného riešenia správy a dohľadu).
3. z dôvodu preukázania potrebnej odbornosti v danej problematike verejný obstarávateľ požaduje, aby expert č. 4 disponoval požadovanou odbornosťou, ktorú preukáže okrem odbornej praxe, praktickej skúsenosti aj platnými certifikátmi. Táto osoba sa bude podieľať na riešení rôznych aspektov bezdrôtových sietí, bezpečnosti a ďalších pokročilých úloh vo vzťahu k zabezpečeniu poskytovania služieb bezdrôtovej sieťovej infraštruktúry ktoré sú predmetom zákazky a návrhu najvhodnejšieho riešenia implementácie bezdrôtovej technológie.

Uchádzač musí predložiť dôkaz o úspešnom vykonaní záverečnej skúšky/testu u certifikačnej alebo akreditačnej autority výrobcu alebo výrobcom navrhovanej technológie:

Platný certifikát, alebo certifikáty, ktoré preukazujú kompetenciu v problematike pokročilej správy bezdrôtových sietí.

Verejný obstarávateľ bude akceptovať certifikát, preukazujúci kompetenciu v uvedenej oblasti ako je napríklad:

* Certified Wireless Network Expert (CWNE) – certifikácia spoločnosti CWNP (Certified Wireless Network Professional), ktorá pokrýva pokročilé témy bezdrôtových sietí, vrátane návrhu, implementácie, správy a riešení problémov s bezdrôtovými technológiami, ako je Wi-Fi, a je považovaná za priamy ekvivalent k CCNP Wireless.
* Aruba Certified Mobility Expert (ACMX) – certifikácia od spoločnosti Aruba Networks, ktorá sa zameriava na pokročilú správu a konfiguráciu bezdrôtových sítí a mobilných zariadení. Tento certifikát je považovaný za ekvivalent pre odborníkov, ktorí pracujú s Aruba riešením pre bezdrôtové siete.
* Juniper Networks Certified Specialist, Wireless (JNCIS-Wireless) – certifikácia od Juniper Networks, ktorá sa zameriava na bezdrôtové technológie a ich implementáciu a správu v sieťovom prostredí Juniper.
* Cisco Certified Network Profesional Wireless (CCNP Wireless certifikát zameraný na pokročilé zručnosti v oblasti bezdrôtových technológií a ich implementáciu a správu, alebo
* prípadne iný certifikát vydaný nezávislou certifikačnou autoritou zameraný na preukázanie kompetencií v problematike bezdrôtových technológií a ich implementáciu a správu.

**Expert č.5 na pozícii Špecialista LAN/WLAN infraštruktúry - senior (Field network inžinier)** (minimálne 1 osoba)

1. minimálne 3-ročnú odbornú prax v oblasti koordinácie a implementácie služieb sieťových riešení (na mieste / "onsite"),
2. minimálne 1 praktická skúsenosť v projektoch v oblasti koordinácie a implementácie služieb sieťových riešení zahŕňajúcich LAN/WLAN/WAN spoločne, pričom v rámci týchto skúseností využil technológie fixných a zároveň aj rádiových sietí.

**Expert č.6 na pozícii Špecialista pre konfiguráciu LAN/WLAN infraštruktúry – senior** (minimálne 1 osoba)

1. minimálne 3-ročnú odbornú prax v oblasti konfigurácie sieťových riešení, integrovaných služieb, sietí a koordinácie implementácie sieťových projektov,
2. minimálne 1 praktická skúsenosť v projektoch v oblasti konfigurácie sieťových riešení zahŕňajúcich LAN/WLAN/WAN spoločne, pričom v rámci týchto skúseností využil technológie fixných a zároveň aj rádiových sietí.

**Expert č.7 na pozícii Špecialista pre network security – senior** (minimálne 1 osoba)

1. minimálne 3-ročnú odbornú prax v oblasti zaisťovania služieb sieťovej bezpečnosti LAN/WLAN/WAN,
2. minimálne 1 praktická skúsenosť v projektoch zahŕňajúcich implementáciu bezpečnostných opatrení nevyhnutných pre ochranu citlivých údajov, zaručenie kontinuity služieb a zabezpečenie spoľahlivého a autentifikovaného prístupu pre relevantných používateľov siete v spolupráci s integračnou platformou,

**Expert č.8 na pozícii Špecialista elektrotechnik – vedúci projektant** (minimálne 1 osoba)

1. minimálne 3-ročnú odbornú prax na pozícii elektrotechnik – projektant,
2. minimálne 1 praktická skúsenosť v oblasti komplexnej projektovej činnosti elektrických inštalácií,
3. expert je držiteľom osvedčenia minimálne podľa § 22 vyhlášky č. 508/2009 Z. z Samostatný elektrotechnik alebo ekvivalent.

**Expert č.9 na pozícii Špecialista pre Service desk – senior** (minimálne 1 osoba)

1. minimálne 3-ročnú odbornú prax v pozícii NOC (Network Operations Center) manažéra alebo ServiceDesk manažéra,
2. minimálne 1 praktická skúsenosť na pozícii manažéra v oblasti riadenia NOC/ ServiceDesk a riadenia kvality služieb,
3. expert je držiteľom certifikátu ITIL Foundation alebo vyššia úroveň pre preukázanie znalostí v oblasti riadenia IT služieb (alebo ekvivalent).

Jednotlivé čiastkové podmienky účasti na expertov sa preukazujú nasledovným spôsobom:

* podmienka na odbornú prax sa preukazuje vlastnoručne podpísaným profesijným životopisom alebo ekvivalent (sken),
* podmienka na praktické skúsenosti sa preukazuje vlastnoručne podpísaným zoznamom praktických skúseností experta (sken),
* podmienka na certifikát alebo osvedčenie sa preukazuje skenom platného certifikátu alebo osvedčenia.

Verejný obstarávateľ požaduje predložiť nasledujúce doklady:

Splnenie minimálnej požadovanej úrovne štandardov podľa ods. 4.2.1 uchádzač preukáže predložením nasledovných dokladov za každého experta (podľa vzoru uvedeného v časti C.1 Prílohy týchto súťažných podkladov:

1. Vlastnoručne podpísaného profesijného životopisu alebo ekvivalentného dokladu, v ktorom každý expert uvedie:
2. svoje meno a priezvisko,
3. súčasného zamestnávateľa,
4. získané certifikáty a absolvované skúšky a školenia,
5. vlastnoručný podpis experta.
6. Vlastnoručne podpísaný Zoznam praktických skúseností experta
7. názov a sídlo odberateľa,
8. lehoty plnenia (od do mesiac/e a rok/ y),
9. pozíciu ktorú zastávali,
10. názov projektu,
11. určenie rozsahu prác za ktoré bol zodpovedný
12. kontaktnú osobu zo strany odberateľa (meno, tel. č. alebo mailová adresa).
13. Príslušného platného certifikátu a/alebo dokladu o absolvovaní skúšky požadovaného jednotlivo ku každému expertovi, ku ktorému sa platný certifikát a/alebo doklad o absolvovaní skúšky vyžaduje. Verejný obstarávateľ na vysvetlenie uvádza, že ak nie je v súťažných podkladoch uvedené inak, v prípade preukázania splnenia podmienok účasti týkajúcich sa certifikátov pre jednotlivých expertov, u ktorých sa požaduje predložiť certifikát verejný obstarávateľ nebude akceptovať účasť na školení a požaduje predloženie riadneho a vydaného certifikátu v zmysle podmienok konkrétnej certifikačnej alebo akreditačnej autority (vo väčšine prípadov úspešne absolvovanými záverečnými testami po absolvovaní školení), pokiaľ na vydanie certifikátu v zmysle podmienok konkrétnej certifikačnej alebo akreditačnej autority nepostačuje účasť na školení. Verejný obstarávateľ ďalej uvádza, že pokiaľ v čase po vyhlásení tohto verejného obstarávania (tzn. po uverejnení oznámenia o vyhlásení verejného obstarávania v Dodatku k Úradnému vestníku Európskej únie alebo vo Vestníku verejného obstarávania podľa toho, ktorá skutočnosť nastane skôr) rozhodne konkrétna certifikačná alebo akreditačná autorita o ukončení platnosti niektorého z požadovaných certifikátov, resp. o jeho nahradení novým certifikátom v zmysle podmienok konkrétnej certifikačnej alebo akreditačnej autority, verejný obstarávateľ uzná tak certifikát, ktorý v zmysle rozhodnutia certifikačnej alebo akreditačnej autority v čase po vyhlásení tohto verejného obstarávania stratil platnosť, ako aj nový/é certifikát/y, ktorý/é ho v zmysle podmienok akreditačnej a certifikačnej autority nahradil/i.

Uchádzač môže preukázať splnenie vyššie uvedených v bode 4.2.1. podmienok účasti podľa § 34 ods. 1 písm. g) zákona aj jednou osobou.

4.4 **Podľa § 34 ods. 1 písm. d) zákona.**

Verejný obstarávateľ požaduje predložiť nasledujúce doklady:

Platný certifikát o zavedení systému manažérstva kvality podľa normy ISO 9001 v oblasti IKT vydaný nezávislou inštitúciou

Uchádzač predloží doklad podľa § 35 zákona vo väzbe na podmienku účasti podľa § 34 ods. 1 písm. d) zákona, ktorým bude certifikát v oblasti zabezpečenia kvality podľa normy ISO 9001 pre oblasť poskytovania predmetu zmluvy. pričom tento certifikát musí vychádzať zo slovenských technických noriem a z noriem členských štátov Európskych štátov spoločenstva. Verejný obstarávateľ vyžaduje predložiť originál alebo úradne osvedčenú kópiu (sken). Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

Platný certifikát o zavedení systému manažérstva informačnej bezpečnosti podľa normy **ISO 27001** v oblasti IKT, vydaný nezávislou inštitúciou. Uchádzač môže využiť systémy manažérstva informačnej bezpečnosti v oblasti informačných systémov vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov

~~Platný certifikát podľa normy~~ **~~ISO 14001~~** ~~Systém environmentálneho manažérstva (Environmental Management Systems)~~

4.5 **§ 34 ods. 1 písm. j) zákona:**

Dodávateľ služieb RPŠ musí mať zriadenú priamu výmenu internetovej prevádzky so sieťami iných

poskytovateľov elektronických komunikačných služieb prostredníctvom peeringového centra(SIX alebo ekvivalent), s použitím vlastného čísla autonómneho systému.

Uvedenú podmienku preukáže uchádzač formou čestného vyhlásenia v ktorom uvedenie názov peeringového centra a čislo vlastného autonómneho systému ktorým je pripojený do peeringového centra.

4.6 **Podľa § 34 ods. 1 písm. h) zákona.**

Platný certifikát podľa normy **ISO 14001** Systém environmentálneho manažérstva (Environmental Management Systems)

V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie podmienok účasti týkajúcich sa technickej alebo odbornej spôsobilosti za všetkých členov skupiny spoločne.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku § 34 ods. 1 písm. g) zákona, uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.

Doklady a dokumenty, ktorými uchádzač preukazuje svoju technickú alebo odbornú spôsobilosť sa predkladajú v slovenskom jazyku a môžu sa predkladať aj v českom jazyku. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do slovenského jazyka.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

### JEDNOTNÝ EURÓPSKY DOKUMENT

5.1 Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona.

5.2 Vyplnená Časť I. Informácie týkajúce sa postupu verejného obstarávania a verejného obstarávateľa alebo obstarávateľa jednotného európskeho dokumentu (t. j. strana č. 3 Prílohy 2 k Vykonávaciemu nariadeniu Komisie EÚ 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie) vo formáte .pdf (uvedený v časti C.1 Prílohy týchto súťažných podkladov .

5.3 Pre vyplnenie a opätovné použitie jednotného európskeho dokumentu je možné využiť bezplatnú službu dostupnú na webovom sídle Úradu pre verejné obstarávanie https://www.uvo.gov.sk/jednotny-europsky-dokument-pre-verejne-obstaravanie-602.html a na webovom sídle Európskej komisie <https://ec.europa.eu/tools/espd?lang=sk>.

5.4 Verejný obstarávateľ upozorňuje uchádzačov, aby si do jednotného európskeho dokumentu preniesli, resp. prepísali údaje uvedené v časti C.1 Prílohy týchto súťažných obsahujúce informácie týkajúce sa postupu verejného obstarávania a identifikácie verejného obstarávateľa.

5.5 Verejný obstarávateľ vyhlasuje, že obmedzuje informácie požadované na podmienky účasti (týkajúce sa Časti IV: Podmienky účasti oddiel A až D jednotného európskeho dokumentu) na jednu otázku s odpoveďou áno alebo nie (**α: Globálny údaj pre všetky podmienky účasti),** t.j. či hospodárske subjekty spĺňajú všetky požadované podmienky účasti bez toho, aby bolo potrebné vyplniť iné oddiely Časti IV: Podmienky účasti jednotného európskeho dokumentu.

Verejný obstarávateľ umožňuje vyplniť oddiel α Globálny údaj pre všetky podmienky účasti časti IV. Hospodársky subjekt.

5.6 Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden jednotný európsky dokument.

5.7 Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným/i samostatným/i jednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity uchádzač využíva na preukázanie splnenia podmienok účasti.

5.8 V prípade, ak uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami za každého člena skupiny dodávateľov.